

**ประกาศสภาองค์การบริหารส่วนตำบลวังอ่าง**

**เรื่อง** รายงานการประชุมสภาองค์การบริหารส่วนตำบลวังอ่างที่มีมติรับรองแล้ว

..........................................................

อ้างถึงหนังสือจังหวัดนครศรีธรรมราช ที่ นศ 0023.4/ว5218 ลงวันที่ 30 กันยายน 2564 เรื่อง การพ้นจากตำแหน่งสมาชิกสภาองค์การบริหารส่วนตำบลและนายกองค์การบริหารส่วนตำบล ตั้งแต่ 1 ตุลาคม 2564 นั้น

ตามระเบีบบกระทรวงมหาดไทยว่าด้วยการประชุมสภาท้องถิ่น พ.ศ. 2547 แก้ไขเพิ่มเติมถึงฉบับที่ 2 พ.ศ. 2554 ข้อ 34 วรรคหนึ่ง “รายงานการประชุมท้องถิ่นที่คณะกรรมการตรวจรายงานการประชุมยังไม่ได้ตรวจสอบรายงานการประชุมที่สภาท้องถิ่นยังไม่ได้รับรอง หรือรายงานการประชุมที่สภาท้องถิ่นได้รับรองแล้วแต่ประธานสภาท้องถิ่นยังไม่ได้ลงลายมือชื่อไว้เป็นหลักฐาน เพราะเหตุครบอายุของสภาท้องถิ่นหรือมีการยุบสภาท้องถิ่นให้ผู้ที่ดำรงตำแหน่งเลขานุการสภาท้องถิ่น ณ วันที่มีเหตุดังกล่าวบันทึกเหตุการณ์นั้นไว้ท้ายรายงานการประชุมดังกล่าว และให้ผู้ดำรงตำแหน่งประธานสภาท้องถิ่นในการประชุมครั้งนั้นตรวจสอบ แก้ไข และรับรองรายงานการประชุมนั้นภายใน เจ็ดวัน นับแต่วันที่มีเหตุ ถ้าไม่รับรองภายในเวลาดังกล่าวให้ถือว่าได้รับรองรายงานประชุมนั้นแล้ว

ฉะนั้น จึงขอประกาศรายงานการประชุม **สมัยวิสามัญ สมัยที่ 3/ 2564 วันที่ 29 กันยายน 2564**  ที่ประธานสภาองค์การบริหารส่วนตำบลวังอ่างรับรองแล้ว โดยเปิดเผยเพื่อให้ประชาชนทราบโดยทั่วกัน

ทั้งนี้ ตั้งแต่บัดนี้เป็นต้นไป

ประกาศ ณ วันที่ 30 เดือน กันยายน พ.ศ. 2564

****

(นายธีรศักดิ์ หนูนวล)

ประธานสภาองค์การบริหารส่วนตำบลวังอ่าง